  Майя Бывальцева Коронавирус инфекци вӧлмонэз алон вылысь Удмуртиын вань улӥсьёс понна астэ ачид нимаз висъян (самоизоляция) режим оштолэзь пумозь азьланьтӥськоз. Со сярысь 3-тӥ оштолэзе ӝытазе улосвыллэн тӧроез Александр Бречалов мерлыко вотэсъёсын меӵак возьматонэз дыръя вераз. 31-тӥ южтолэзе улосвыл тӧроен юнматэм косэмъя квартираысь потыны луэ таӵе учыръёсы: - ӝог эмъюрттэтлы вазиськон; - улонлы но тазалыклы мукет кышкытлык дыръя; - ужан интыозь мыныны, со дугдытэмын ӧвӧл ке; - нуналмысь кулэ луись вузъёс, эмъюмъёс басьтыны; - пуныосын калгыны, но улон интылэсь 100 метрлэсь кыдёке кошконо ӧвӧл; - жуг-жагез матысь контейнеръёсы поттыны. Но 4-тӥ оштолэзьысен улосвыл тӧрлыкъёс астэ нимаз висъян режимез куд-ог учыръёсын капчиятон сярысь пумкылъян кутӥзы. Табере яра: - ворсам коляскаосын вож нуныосын улон корка вӧзтӥ ветлыны; - скандинав амалэн ветлыны нимаз потаны, адямиос ог-огзылэсь 3 метр кемын ветлыны кулэ; - тренеръёс кырын нимаз тренировкаос ортчытъяны быгатозы, но урамысь спорт тӥрлыкез кутылыны уг яра, малы ке шуоно арбериос вылын вирус 72 час ӵоже улэ;. - мугорез кыдатон понна нимаз бызьылыны потаны. Вань спортсменъёслы вераме потэ, ми бадӟым кылкутон но бадӟым дӥсьтон выламы басьтӥськом. Но полициысь патруль адӟиз ке, кызьы асьме кунмуртъёс ӝытазе лавкае, вождэс эн вае, ӟенеликлы «бызьыло», со бызьылон уг луы, вераськон тазалык понна бызьылон сярысь гинэ мынэ. Татын нокыӵе спекуляция луыны кулэ ӧвӧл Александр Бречалов, Удмуртилэн тӧроезВаньзэ сое 19 часозь гинэ лэсьтыны луэ. Тодэ вайытом, Тодэ вайытом, азьвылгес Александр Бречалов вераз вал, Удмуртиын коронавирус инфекци вӧлмонэз алон понна муниципал кылдытэтъёс вискын мынон-ветлонэз кулэстон амалъёс дасялозы шуыса.  Ватсалом, коронавирус инфекциен нюръяськон улсын 2-тӥ оштолэзе Владимир Путин аслаз косэменыз Россиын быдэс оштолэзез ужантэм вакытэн ялӥз. Со дыре ик интыосын алон ужрадъёсты кужмоятон яке капчиятон сярысь пумкылъянъёс кутыны улосвыл тӧроослы оскиз. Тегъёс: Мерлык Спорт Тазалык Ижкар нылпиос Удмуртия коронавирус АлександрБречалов  